stanford-oval/wikipedia huggingface dataset:
אורז יסמין
סוגים > אורז יסמין לבן

אורז לבן מועדף לרוב מסיבות של טעם ומרקם והעובדה שהוא נחשב קל יותר לעיכול. בבישול, לאורז יסמין לבן יש מרקם יבש.
סוגים > אורז יסמין חום

לאורז יסמין חום יש יתרונות תזונתיים שונים על אורז היסמין הלבן מאחר שהוא מכיל סובין.
מדד גליקמי

לפי איגוד הסוכרת הקנדי, לאורז יסמין יש מדד גליקמי של 68–80. מזונות עם אינדקס גליקמי של 55 ומטה מועדפים בתזונה של חולי סוכרת בשל ספיגתם האיטית יותר המונעת עליות גדולות ברמת הסוכר בדם לאחר צריכה. בהשוואה לאורז הבסמטי, למשל האינדקס הגליקמי של אורז יסמין הוא גבוה יותר. למרות זאת, אורז לרוב נאכל בשילוב עם מזונות אחרים מה שיכול להביא להפחתה במדד הגליקמי של אורז זה בכ-20%–40%.
שימושים קולינריים

אורז יסמין מאודה אידיאלי לאכילה עם כל מיני סוגי תבשילים מוקפצים וגם עם מזון צלוי שעשוי בגריל, בטיגון או טיגון עמוק ובמרקים (כאשר מבשלים אותו קצת פחות על ידי הפחתה של כמויות המים המוספות לאורז בתהליך הבישול).
אורז יסמין מוגש לעיתים קרובות במסעדות המגישות מנות אופייניות למטבח התאילנדי והמטבח הווייטנאמי ברחבי העולם. באופן מסורתי הוא לא משמש במנות מהמטבח ההודי, המטבח הסיני או המטבח האירופאי.
ראו גם

אורז בסמטי
אורז דביק
פרדיננד מרקוס

ערך זה עוסק בנשיא הפיליפינים בעבר. אם התכוונתם לבנו, שמכהן כיום כנשיא הפיליפינים, ראו .
פרדיננד עמנואל אדרלין מרקוס (בטאגלוג: Ferdinand Emmanuel Edralin Marcos;‏ 11 בספטמבר 1917 – 28 בספטמבר 1989) היה נשיא ודיקטטור הפיליפינים בין השנים 1965–1986.
הערות שוליים

↑  יצחק זיו אב, "אדוני הנשיא. אתה שולח מרצחים...", הַבֹּקֶר, 20 באפריל 1965
↑  נציג האופוזיציה צועד בראש בבחירות בפיליפינים, הצופה, 11 בנובמבר 1965
↑  מרקוס-נשיא הפיליפינים, הַבֹּקֶר, 14 בנובמבר 1965
↑  הושבע נשיא הפיליפינים, למרחב, 31 בדצמבר 1965
↑  יצחק בלום, נשיא הפיליפינים חותר לפתרון בעיות הכלכלה, הצופה, 21 בפברואר 1966
↑  נשיא הפיליפינים תורם את כל רכושו לעם , למרחב, 1 בינואר 1970
↑  גל מעצרים ברחבי הפיליפינים, מעריב, 26 בספטמבר 1972
↑  ישראל נוימן, הפיכה צבאית בפקודת הנשיא, דבר, 29 בספטמבר 1972
↑  פרופיל פררינאנד מרקוס, נשיא הפיליפינים, חדשות, 25 במאי 1984
↑  נשיא הפיליפינים הקים ועדה משפטית לחקירת רצח אקינו, דבר, 25 באוגוסט 1983
↑  דיוויד בריסקו, הפיליפינים יחליטו מחר: האם לשקם אמינותו של הנשיא מרקוס, מעריב, 26 בינואר 1984
↑  בריונים נושאי אלות חטפו עשרות קלפיות בחוצות מאנילה, מעריב, 15 במאי 1984
↑  יזייף או לא יזייף?, חדשות, 6 בפברואר 1986
↑  מישהו צריך להפסיד, לא?, חדשות, 9 בפברואר 1986
| --- | --- |
בקרת זהויות :  NLI: 987007264915605171  PLWABN: 9810552122505606  BIBSYS: 90543380  BNC: 000443479  BNE: XX1354835  BnF: cb11989685j (data)  CANTIC: a11137204  CiNii: DA02457470  GND: 118944096  ISNI: 0000 0001 1479 3089  LCCN: n80069013  NARA: 10581034  NDL: 00621063  NKC: uk2012678791  NLA: 36544484  NLG: 103833  NTA: 070727082  RERO: 02-A003560540  SNAC: w6280chg  SUDOC: 027967050  Trove: 1283615  VIAF: 104723526   WorldCat (עם VIAF): 104723526
עמוד האש (ספר)

| --- | --- |

 מידע כללי
 מאת:  קן פולט
 שפת המקור:  אנגלית
 סוגה:  רומן היסטורי
 נושא:  המאה ה-16
 מקום התרחשות:  אנגליה צרפת ספרד ארצות השפלה
 הוצאה
 הוצאה:  ספרי פינגווין
 תאריך הוצאה:  2017
 מספר עמודים:  916 (גרסה אנגלית) 836 (גרסה עברית)
 הוצאה בעברית
 הוצאה:  הוצאת מודן
 תאריך:  2017
 תרגום:  נורית לוינסון
 סדרה
 ספר קודם:  עולם ללא קץ
 הספר הבא:  שריון האור
עמוד האש (באנגלית: A Column of Fire) הוא רומן היסטורי שנכתב על ידי הסופר האנגלי קן פולט. הספר, שיצא לאור בשנת 2017, הוא הספר השלישי בסדרת קינגסברידג', ומהווה המשך לעמודי תבל משנת 1989 ולעולם ללא קץ משנת 2007.
העלילה מתרחשת באירופה משנת 1558 ועד שנת 1620, בתקופת העידן האליזבתני והרפורמציה הפרוטסטנטית.
עלילה

הספר, שמתחיל בשנת 1558 וממשיך עד שנת 1605, מתאר את תולדות הרומן בין נד וילארד לבין מרג'רי פיצג'רלד, וכן את התככים הפוליטיים בחצרות המלכות של אנגליה, צרפת וסקוטלנד ואת הקונפליקט האלים בין תומכי הכנסייה הקתולית לבין תנועת הרפורמציה הפרוטסטנטית בסוף המאה ה-16. בניגוד לשני הספרים הקודמים בסדרה, חלק גדול מעלילת הספר מתרחש מחוץ לקינגסברידג', ומרחיקה עד לאזורים כמו לונדון, פריז, סביליה, אנטוורפן, ז'נבה, סקוטלנד והקריביים. העלילה אף כוללת דמויות רבות שאין להן שום קשר לקינגסברידג', והחלק השני של הספר משאיר מאחור את עלילותיה של העיר ומתרכז במאבקים הפוליטיים והדתיים הרחבים יותר.
עלילה > הקדמה

הספר מתחיל בהקדמה קצרה, בה המספר הגיבור מתאר אירוע של הוצאה להורג. הוא מספר כי הוא האחראי להוצאתו להורג של אותו אדם, לאחר שרדף אחריו במשך שנים. הוא מסביר כי אדם זה הוא האחרון שהוצא להורג באחריותו, וכי עובדה זו עוררה בו מחשבות על האדם הראשון שהוא היה אחראי למותו.
עלילה > חלק ראשון - 1558

העיר קינגסברידג' נשלטת על ידי אוליגרכיה של סוחרים עשירים, היושבים במועצת העיר, כאשר המשפחה העשירה ביותר מכהנת בתפקיד ראש העיר. העלילה מתמקדת בשלוש משפחות, המייצגות את החטיבות הפוליטיות והדתיות העיקריות באנגליה באותה התקופה. משפחת פיצג'רלד היא משפחה קתולית נאמנה, אשר תחת המלכה הקתולית מרי היא מקבלת יתרון על פני משפחות אחרות, וכן את תפקיד ראש העיר. הם מבקשים לשדרג את מעמדם החברתי בעזרת נישואים לאריסטוקרטיה. מנגד נמצאת משפחת קובלי הפוריטנית וחסרת הפשר, המקיימת בחשאי פולחן פרוטסטנטי - מעשה מסוכן ביותר תחת השלטון הקתולי. העקרונות הדתיים לא מונעים מבני משפחת קובלי לנקוט מדי פעם בתחבולות, כדי לרמות את המתחרים ואת העובדים שלהם, ולהתעסק בתחום הרווחי החדש של סחר העבדים האטלנטי. ביניהם נמצאים בני וילארד הפרגמטיים יותר - קתולים תחת שלטונה של מרי, אך מוכנים להפוך לפרוטסטנטים כאשר אליזבת תעלה לשלטון.
סר רג'ינלד פיצג'רלד ובנו רולו מאלצים את מרג'רי, המאוהבת בנד וילארד, להתחתן עם בנו של רוזן שירינג, בארט. מרג'רי מוחאת על הבחירה, אך בסופו של דבר נענית לרצון הוריה, מתוך מחשבה שזהו רצון האל. אמו של נד, אליס, מאבדת את הונה לאחר עסקה לא מוצלחת עם בני פיצג'רלד, ולאחר כיבוש העיר קאלה על ידי הצרפתים. נד מזועזע כאשר הוא חוזה בהוצאתו להורג של פילברט קובלי, באשמת היותו פרוטסטנט. הוא מחליט להקדיש את שארית חייו כדי להילחם למען סובלנות דתית. לשם כך הוא נוסע אל וסטימנסטר כדי לתמוך בנסיכה אליזבת, היורשת הפוטנציאלית של כתר הממלכה. כאשר הם שומעים כי המלכה מרי גוססת, נד ממהר ללונדון כדי להשיג מידע נוסף. הוא שומע על מותה של מרי, וממהר להביא את החדשות אל אליזבת, המלכה החדשה.
במקביל, בצרפת, הסטודנט הצעיר פייר אומנד נעצר כאשר הוא משתמש, בניגוד לחוק, בשמם המלכותי של משפחת גיז. הוא מובא בפני הדוכס והקרדינל לתשאול. פייר שייך טכנית למשפחה, אך הוא נולד מחוץ לנישואים, ולכן אינו רשאי להשתמש בשם המשפחה. פייר הערמומי מנצל את המעמד כדי להיחלץ מצרה, והופך להיות מרגל בשירות משפחת גיז, אשר מטרתו לתפוס פרוטסטנטים שחיים בחשאי בצרפת. הוא פוגש את משפחת פאלו, בעלי בית דפוס, אשר מדפיסים ומוכרים תנ"ך פרוטסטנטי בחשאי. הוא בונה מערכת יחסים עם סילבי פאלו הצעירה.
אליסון מקיי, חברתה הנאמנה של מרי סטיוארט, עוזרת למרי להתכונן לקראת חתונתה עם פרנסואה החולני, בנם של המלך אנרי השני ושל אשתו קטרינה. מרי היא אחייניתם של האחים גיז, לכן חתונתה צפויה לעזור לקדם את מעמדם ואת שלטונם בצרפת. אליסון וקטרינה נפגשות לפני החתונה, ומתכננות את המהלכים שינקטו כדי להבטיח את הצלחתה.
ברני וילארד, אחיו הבכור של נד, חי בסביליה שבספרד. הוא עובד יחד עם קרלוס, בן דודו הקתולי. עם השניים נמצא גם עבד המשפחה, אברימה. השלושה עובדים בתעשיית ייצור הברזל, ותפקידו של ברני הוא להגיע בכל יום לנמל ולקנות מהסוחרים עפרת ברזל. קרלוס ואברימה מצליחים לבנות כור היתוך חדשני, אשר מקל על עבודתם והופך אותם ליצרני הברזל המובילים בעיר. מתחריהם בעיר מתוסכלים מהצלחתם, ומספקים מידע שקרי לאינקוויזיציה אודות מנהגים אסורים שמתרחשים בביתם. כאשר נציגי האינקוויזיציה מגיעים לחקור את המשפחה, השלושה מבינים שעליהם לברוח. הם מצטרפים לצבא הספרדי ועולים על ספינה, אשר יעדה אינו ידוע.
עלילה > אפילוג - 1620

נד בן שמונים. הוא חי בקינגסברידג', בביתה של אמו. רוג'ר ואלפו חיים בקרבת מקום, יחד עם ילדיהם ונכדיהם. אלפו הוא ראש העיר, כמו סבו, אביו של נד, ואילו רוג'ר הוא חבר במועצה המלכותית של המלך ג'יימס. סוויפטי, בנו של בארטלט, ירש אותו בתור רוזן שירינג. מרג'רי מתה לפני שלוש שנים, והוא מתגעגע אליה מאוד. בנו של רוג'ר, ג'ק, הוא בן 27, והוא בחר להיות בנאי - מה שמזכיר לנד את הסיפור על אבות אבותיו הבנאים, שבנו חלקים רבים בקינגסברידג'. ג'ק מתכנן לנסוע אל העולם החדש ונד נותן לו את ברכתו. הספר מסתיים כאשר נד מהרהר בחייו: הוא חושב על בני בריתו, על משפחתו, על אויביו ועל האירועים הרבים בהם לקח חלק. הוא נרדם במחשבה על השינויים שעבר לאורך השנים, ועל מותו המתקרב והבלתי נמנע.
דמויות > דמויות ראשיות

נד וילארד - בנה הצעיר של משפחת סוחרים משגשגת מקינגסברידג', פרוטסטנט סובלני שרוצה שאף אדם לא ימות בשל אמונתו.
מרג'רי פיצג'רלד - בתו של ראש העיר קינגסברידג', קתולית שנאמנותה מחולקת בין דתה לבין אהבתה לנד וילארד, איתו היא חולקת אידיאלים משותפים.
רולו פיצג'רלד - אחיה הגדול של מרג'רי, קתולי קפדן ונוקשה. בריון חסר רחמים שרואה בכבוד המשפחה ערך חשוב יותר מאשר בני המשפחה עצמם.
פייר אומנד - רמאי צרפתי קתולי, שאפתן אך בן למעמד נמוך. ככל שהסיפור ממשיך הוא מתגלה כסדיסט וכשחור-לב.
סילבי פאלו - בתו של מדפיס ומוכר ספרים פריזאי, פרוטסטנטית קנאית אך סובלנית. באומץ רב, ומתוך רצון לשנות את העולם, היא מסכנת את עצמה למען אמונתה ולמען האידיאלים שלה.
אליסון מקיי - בת-לוויה וחברת ילדות קרובה של מרי, מלכת הסקוטים. קתולית. מתוארת בתור יפה ונאמנה עד בלי די, אין דבר שהיא לא תעשה למען מרי.
ברני וילארד - אחיו הבכור של נד, סוחר שחי עם קרובי משפחה בספרד, קתולי סובלני. שובב, פזיז ובעל יוזמה, אשר חי למען הריגוש שהוא מוצא בהרפתקה, בחברתן של נשים יפות ובחיי המלח.
אברימה דאבו - עבד ממערב אפריקה, אשר משועבד לקרובי המשפחה הספרדים של משפחת וילארד. קתולי סמלי, אשר עוקב בסתר אחרי אמונות מנדינקה מסורתיות.
דמויות > דמויות משניות

אליס וילארד - אמם של נד ושל ברני, אלמנתו של ראש העיר הקודם של קינגסברידג', סוחרת משגשגת ופרוטסטנטית סובלנית.
סר רג'ינלד פיצג'רלד - אביהם של מרג'רי ושל רולו, ראש העיר של קינגסברידג', קתולי נקמן.
בארט שירינג - בנו של רוזן שירינג, מחזר המתחרה על ידה של מרג'רי.
סוויתין, רוזן שירינג - אביו של בארט.
ג'וליוס, בישוף קינגסברידג' - קתולי נוקשה, רוצה לקנות את המנזר של קינגסברידג' מסר רג'ינלד פיצג'רלד.
פילברט קובלי - סוחר פרוטסטנטי קפדן מקינגסברידג', אשר מקיים את בסתר פולחן הדת הפרוטסטנטית האסורה.
דן קובלי - בנו של פילברט, סוחר פרוטסטנטי קפדן מקינגסברידג'.
איזבל פאלו - אמה של סילבי, פרוטסטנטית.
לואיז, המרקיזה מנים - אריסטוקרטית פרוטסטנטית, חברה בקהילה של סילבי.
קרלוס קרוס - סוחר מסביליה, בן דוד של נד וברני וילארד, קתולי וסבלני.
אודט - משרתת של ורוניק דה גיז, בהמשך אשתו של פייר אומנד.
נת - משרתת אשר עובדת עבור פייר אומנד, פרוטסטנטית.
אלן דה גיז - בנו החורג של פייר אומנד, פרוטסטנט.
בלה - מזקקת רום יוזמת, ממוצא רב-גזעי, אשר חיה באי הקריבי היספניולה.
אלפונסו וילארד - בנה של בלה מברני וילארד, בסופו של דבר נקלח לקינגסברידג' והופך להיות ראש העיר.
בארטלט שירינג - בנה הבכור של מרג'רי, ורשמית גם של בארט שירינג (בפועל בנו של סוויתין), רוזן שירינג לאחר בארט.
רוג'ר - בנה השני של מרג'רי, ורשמית גם של בארט שירינג (בפועל בנו של נד), נציגה של קינגסברידג' בפרלמנט ובמועצה הפרטית של המלך, לאחר נד.
דונל גלוסטר - עובר לשעבר של פילברט קובלי, אשר מנסה לפתות את רות קובלי, בתו של פילברט. כישלונו הופך אותו לאלכוהוליסט מניפולטיבי.
ג'ונס בייקון - קפטן האוניות "הנץ" ו"סנט מרגרט", האחרונה בהן נלכדה בקאלה על ידי הצרפתים, מה שמוביל להרס של רג'ינלד פיצג'רלנד ושל אליס וילארד.
דמויות > דמויות היסטוריות מרכזיות

מרי טיודור - מלכת אנגליה, אחותה למחצה של אליזבת, קתולית נוקשה (מוזכרת בספר, אך לא מופיעה בפני עצמה)
פיליפה השני - מלך ספרד, ומלך אנגליה בזכות נישואיו, בעלה של מרי טיודור, קתולי נוקשה (מוזכר ספר, אך לא מופיע בפני עצמו)
אליזבת טיודור - המלכה אליזבת הראשונה, פרוטסטנטית סובלנית.
טום פארי - גזבר המלכה אליזבת הראשונה.
ויליאם ססיל - יועצה הראשי של המלכה אליזבת הראשונה.
פרנסואה, דוכס גיז - ידוע בתור "פני צלקת", גנרל צרפתי מהולל, אביו של אנרי הראשון, דוכס גיז, ודודה של מרי, מלכת הסקוטים. קתולי נוקשה.
שארל, קרדינל לורן - רב-המרגלים, אחיו הצעיר של פני צלקת ודודה של מרי, מלכת הסקוטים. קתולי נוקשה.
מרי סטיוארט - מלכת סקוטלנד, קתולית, לזמן עצר המלכה-הרעייה של צרפת, אחייניתם של פני צלקת ושל הקרדינל שארל. ידועה בתור מרי, מלכת הסקוטים.
פרנסואה השני, מלך צרפת - בנם של אנרי השני, מלך צרפת ושל קטרינה דה מדיצ'י. בעלה הראשון של מרי, מלכת הסקוטים. קתולי נוקשה.
קטרינה דה מדיצ'י - המלכה-הרעייה של צרפת, ומאוחר יותר העוצרת בזמן מלכותו של בנה, שארל. אשתו של אנרי השני, אמם של פרנסואה השני, שארל התשיעי ואנרי השלישי. קתולית סובלנית.
פרנסיס וולסינגהם - מזכיר וסוכן חשאי של המלכה אליזבת הראשונה.
פרנסיס תרוקמורטון - קושר נגד המלכה אליזבת הראשונה.
פרנסיס דרייק - מפקד צי אנגלי.
אנרי הראשון, דוכס גיז - מנהיג הליגה הקתולית הצרפתית, בנו של פני צלקת.
שארל התשיעי, מלך צרפת - בנם של אנרי השני ושל קטרינה דה מדיצ'י, אחיו הצעיר של פרנסואה השני.
גספר דה קוליני - אדמירל צרפתי ומנהיג פרוטסטנטי, יועצו של שארל התשיעי.
אנרי השלישי, מלך צרפת - בנם של אנרי השני ושל קטרינה דה מדיצ'י, אחיהם הצעיר של פרנסואה השני ושל שארל התשיעי.
הנסיכה מרגו - נסיכת צרפת, בתם של אנרי השני ושל קטרינה דה מדיצ'י. מאהבתו של אנרי הראשון, דוכס גיז, מתחתנת עם אנרי מנווארה.
אנרי מנווארה - יורש העצר של ממלכת נווארה. פרוטסטנט, נישא לנסיכה מרגו על מנת לכונן שלום בין קתולים לפרוטסטנטים.
רוברט ססיל - רוזן סולסברי, בנו של ויליאם, יועץ ומזכיר המדינה תחת המלכה אליזבת והמלך ג'יימס.
ג'יימס השישי והראשון - מלך סקוטלנד, ומאוחר יותר מלך אנגליה. בנם של מרי, מלכת הסקוטים, ושל לורד דרנלי.
גאי פוקס - קתולי, אחד מהקושרים במזימת אבק השרפה.
תומאס פרסי - קתולי, אחד מהקושרים במזימת אבק השרפה.
דמיון ל"שקיעת העולם"

"עמוד האש" חולק מרכיב עלילתי מרכזי עם ספר נוסף של פולט, "שקיעת העולם". למרות ששני הספרים מתרחשים בתקופות זמן שונות (המאה ה-16 מול המאה ה-20), דמות מרכזית בשניהם היא אישה עשירה מפשוטי העם (מרג'רי פיצג'רלד בספר אחד, ודייזי פשקוב באחר), אשר מתחתנת עם נצר למשפחה אנגלית אריסטוקרטית ובעלת תארים. בשני הספרים הדמות מוצאת את עצמה לכודה בנישואים אומללים וחסרי אהבה, בצל אביו הכוחני של בעלה, והיא חייבת לנסות להפיק מכך את המיטב. שתיהן מתחילות רומן חשאי עם האדם שהן אוהבות באמת, ולאחר תלאות רבות שתיהן מצליחות להימלט מנישואיהן ולהתחתן באושר עם אהבת האמת שלהן.
ז'לגיריס וילנה

מועדון הכדורגל ז'לגיריס וילנה הוא מועדון כדורגל ליטאי. הקבוצה זכתה שמונה פעמים באליפות ליטא, 11 פעמים בגביע הליטאי ושש פעמים בסופרקאפ הליטאי.
צבעי הקבוצה הם ירוק ולבן והיא מארחת את משחקיה באצטדיון LFF בוילנה המכיל 5,067 מושבים.
תארים

אליפות ליטא :
זכייה: 1991, 1992, 1999, 2013, 2014, 2015, 2016, 2020, 2021, 2022, 2024
הגביע הליטאי :
זכייה: 1991, 1993, 1994, 1997, 2003, 2012, 2013, 2014, 2015, 2015/16, 2016, 2018, 2021, 2022
הסופר-קאפ הליטאי :
זכייה: 2003, 2013, 2014, 2015, 2016, 2017, 2020, 2023
המפלגה הדמוקרטית המאוחדת בסוריה

| --- | --- |

 מדינה:  סוריה 
 מנהיגים:  סאלח מוסלים מוחמד 
 תקופת הפעילות:  20 בספטמבר 2003 – הווה (21 שנים) 
 אידאולוגיות:  סוציאליזם דמוקרטי, אקו-סוציאליזם, אקולוגיה חברתית, לאומיות שמאלנית, רגיונליזם כלכלי, אנטי-לאומיות, סוציאליזם ליברטריאני, סביבתנות, מוניציפליות ליברטריאניסטית, קונפדרליזם דמוקרטי 
 מטה:  כובאני 
 מיקום במפה הפוליטית:  שמאל
 ארגונים בינלאומיים:  איחוד הקהילות של כורדיסטן 
 
 www.pydrojava.com
 
המפלגה הדמוקרטית המאוחדת (בערבית: حزب الاتحاد الديمقراطي (سوريا); בכורדית: Partiya Yekîtiya Demokrat, בראשי תיבות PYD) היא מפלגה כורדית סורית, שנוסדה בשנת 2003 על ידי לאומיים כורדים בצפון סוריה.
המפלגה, המזוהה עם מפלגת הפועלים של כורדיסטן, נחשבת לאחת הקבוצות המשפיעות ביותר במהלך מלחמת האזרחים בסוריה. במהלך המלחמה הצליחה הזרוע הצבאית של הארגון, היחידות להגנת העם (בכורדית: Yekîneyên Parastina Gel, ידועה בקיצור כ-YPG), להשתלט על שטחים גדולים במחוזות אל-חסכה, א-רקה וחלב שבצפון סוריה ולקרוע אותם מידי כוחות המשטר של הנשיא בשאר אל-אסד.
בשנת 2013 החלו עימותים בין כוחות המפלגה לבין כוחות מוג'אהדין סונים הפועלים בתוך סוריה. בשנת 2013 הכריזה המפלגה על חבל כורדיסטן הסורית האוטונומי, שכולל שלושה מחוזות.
בראש המפלגה עומד סאלח מוסלם מוחמד.
הערות שוליים

↑   צבי בראל, גם הכורדים בסוריה רוצים מדינה, באתר הארץ, 9 באוגוסט 2013
↑  סוכנויות הידיעות, חשש: המלחמה בסוריה תגלוש לעיראק בעקבות העימותים בין הכורדים לאסלאמיסטים, באתר nrg‏, 12 באוגוסט 2013
| --- | --- |
בקרת זהויות :  GND: 1052544606  VIAF: 47150868276722072164   WorldCat (עם VIAF): 47150868276722072164
עונת 2019/2020 בלה ליגה

| --- | --- |
 תקופת התחרות:  16 באוגוסט 2019 – 19 ביולי 2020 (339 ימים) 
 מספר משתתפות:  20
 הזוכה:  ריאל מדריד
 מספר משחקים:  380
 מספר שערים:  942 (2.48 בממוצע למשחק)
 מספר צופים:  4,630,608 (12,186 בממוצע למשחק)
 מלך השערים:  ארגנטינה ליונל מסי   (25 שערים)
 השחקן המצטיין:  צרפת כרים בנזמה
 → 2018/20192020/2021 ←
 
עונת 2019/2020 הייתה העונה ה-89 במסגרת הלה ליגה, הנקראת "לה ליגה סאנטנדר" עקב חסות מסחרית. העונה החלה ב-16 באוגוסט 2019.
בעקבות התפרצות נגיף הקורונה בספרד הוחלט בתחילת מרץ שכל המשחקים יערכו ללא קהל, בהמשך ב-12 במרץ עקב החרפת התפרצות הנגיף הליגה יצאה לפגרה של שבועיים, אך הפגרה הוארכה עד ל-11 ביוני 2020 אז שבה הליגה לפעילות ללא קהל והסתיימה ב-19 ביולי 2020.
מליגת המשנה עלו אוססונה, גרנדה ו-מיורקה.
ריאל מדריד זכתה בתואר וזאת בפעם ה-34 בתולדות המועדון.
מיורקה, אספניול ולגאנס ירדו לליגת המשנה בסיום העונה.
קבוצות

בעונה זו השתתפו 20 קבוצות – 17 קבוצות ששיחקו בעונה הקודמת, אליהן הצטרפו אוססונה, גרנדה ומיורקה שעלו מהליגה הספרדית השנייה.
קבוצות > אצטדיונים

| קבוצה | עיר | קהילה אוטונומית | אצטדיון | תכולה |
| --- | --- | --- | --- | --- |
| אוססונה | פמפלונה | נווארה | אל סדאר | 18,570 |
| אייבר | אייבר | חבל הבסקים | איפורואה | 8,164 |
| אספניול | ברצלונה | קטלוניה | קורנליה-לה פראט | 40,000 |
| אתלטיק בילבאו | בילבאו | חבל הבסקים | סן ממס | 53,289 |
| אתלטיקו מדריד | מדריד | מדריד | וונדה מטרופוליטנו | 68,456 |
| ברצלונה | ברצלונה | קטלוניה | קאמפ נואו | 99,354 |
| גרנדה | גרנדה | אנדלוסיה | אצטדיון לוס קרמנס | 19,336 |
| דפורטיבו אלאבס | ויטוריה | חבל הבסקים | מנדיסורוצה | 19,840 |
| ויאריאל | ויאריאל | ולנסיה | לה סרמיקה | 24,890 |
| ולנסיה | ולנסיה | ולנסיה | מסטאייה | 49,500 |
| חטאפה | חטאפה | מדריד | קולוסיאום אלפונסו פרס | 17,393 |
| לבאנטה | ולנסיה | ולנסיה | סיוטאט דה ולנסיה | 26,354 |
| לבאנטה | ולנסיה | ולנסיה | קאמיז'ו קאנו | 3,000 |
| לגנס | לגנס | מדריד | בוטארקה | 12,450 |
| מיורקה | פלמה דה מיורקה | האיים הבלאריים | סון מוש | 24,262 |
| סביליה | סביליה | אנדלוסיה | רמון סאנצ'ס פיחואן | 43,883 |
| סלטה ויגו | ויגו | גליסיה | באלאידוס | 29,000 |
| ריאל בטיס | סביליה | אנדלוסיה | בניטו ויימרין | 60,721 |
| ריאל ואיאדוליד | ואיאדוליד | קסטיליה ולאון | חוסה סורייה | 28,012 |
| ריאל מדריד | מדריד | מדריד | סנטיאגו ברנבאו | 81,044 |
| ריאל מדריד | מדריד | מדריד | אלפרדו די סטאפנו | 6,000 |
| ריאל סוסיאדד | סן סבסטיאן | חבל הבסקים | אצטדיון ריאלה סגורוס | 39,500 |
1 2  אצטדיון זמני
טבלת הליגה

| מיקום | קבוצה | משחקים | ניצחונות | תיקו | הפסדים | שערים> זכות | שערים> חובה | שערים> הפרש | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | ריאל מדריד (אלופה) | 38 | 26 | 9 | 3 | 70 | 25 | 45+ | 87 | העפלה לשלב הבתים בליגת האלופות |
| 2 | ברצלונה | 38 | 25 | 7 | 6 | 86 | 38 | 48+ | 82 | העפלה לשלב הבתים בליגת האלופות |
| 3 | אתלטיקו מדריד | 38 | 18 | 16 | 4 | 51 | 27 | 24+ | 70 | העפלה לשלב הבתים בליגת האלופות |
| 4 | סביליה | 38 | 19 | 13 | 6 | 54 | 34 | 20+ | 70 | העפלה לשלב הבתים בליגת האלופות |
| 5 | ויאריאל | 38 | 18 | 6 | 14 | 63 | 49 | 14+ | 60 | העפלה לשלב הבתים בליגה האירופית |
| 6 | ריאל סוסיאדד | 38 | 16 | 8 | 14 | 56 | 48 | 8+ | 56 | העפלה לשלב הבתים בליגה האירופית |
| 7 | גרנדה | 38 | 16 | 8 | 14 | 52 | 45 | 7+ | 56 | העפלה לשלב המוקדמות השני בליגה האירופית |
| 8 | חטאפה | 38 | 14 | 12 | 12 | 43 | 37 | 6+ | 54 |  |
| 9 | ולנסיה | 38 | 14 | 11 | 13 | 46 | 53 | 7− | 53 |  |
| 10 | אוסאסונה | 38 | 13 | 13 | 12 | 46 | 54 | 8− | 52 |  |
| 11 | אתלטיק בילבאו | 38 | 13 | 12 | 13 | 41 | 38 | 3+ | 51 |  |
| 12 | לבאנטה | 38 | 14 | 7 | 17 | 47 | 53 | 6− | 49 |  |
| 13 | ריאל ואיאדוליד | 38 | 9 | 15 | 14 | 32 | 43 | 11− | 42 |  |
| 14 | אייבר | 38 | 11 | 9 | 18 | 39 | 56 | 17− | 42 |  |
| 15 | ריאל בטיס | 38 | 10 | 11 | 17 | 48 | 60 | 12− | 41 |  |
| 16 | אלאבס | 38 | 10 | 9 | 19 | 34 | 59 | 25− | 39 |  |
| 17 | סלטה ויגו | 38 | 7 | 16 | 15 | 37 | 49 | 12− | 37 |  |
| 18 | לגאנס | 38 | 8 | 12 | 18 | 30 | 51 | 21− | 36 | ירידה לליגה השנייה |
| 19 | מאיורקה | 38 | 9 | 6 | 23 | 40 | 65 | 25− | 33 | ירידה לליגה השנייה |
| 20 | אספניול | 38 | 5 | 10 | 23 | 27 | 58 | 31− | 25 | ירידה לליגה השנייה |
סטטיסטיקה > מלכי השערים

| מיקום | שחקן | קבוצה | שערים |
| --- | --- | --- | --- |
| 1 | ארגנטינה ליונל מסי | ברצלונה | 25 |
| 2 | צרפת כרים בנזמה | ריאל מדריד | 21 |
| 3 | ספרד ג'רארד מורנו | ויאריאל | 18 |
| 4 | אורוגוואי לואיס סוארס | ברצלונה | 16 |
| 5 | ספרד ראול גרסיה | אתלטיק בילבאו | 15 |
| 6 | ארגנטינה לוקאס אוקאמפוס | סביליה | 14 |
| 6 | ספרד יאגו אספס | סלטה ויגו | 14 |
| 8 | קרואטיה אנטה בודימיר | מאיורקה | 13 |
| 9 | ספרד אלברו מוראטה | אתלטיקו מדריד | 12 |
| 10 | ספרד לוקאס פרס | אלאבס | 11 |
| 10 | ספרד חוסלו | אלאבס | 11 |
| 10 | ספרד סנטי קאסורלה | ויאריאל | 11 |
| 10 | ספרד חיימה מאטה | חטאפה | 11 |
| 10 | ספרד רוג'ר מרטי | לבאנטה | 11 |
| 10 | ספרד סרחיו ראמוס | ריאל מדריד | 11 |
| 10 | ברזיל ויליאן ז'וזה | ריאל סוסיאדד | 11 |
סטטיסטיקה > מלכי הבישולים

| מיקום | שחקן | קבוצה | בישולים |
| --- | --- | --- | --- |
| 1 | ארגנטינה ליונל מסי | ברצלונה | 21 |
| 2 | ספרד מיקל אויארסבאל | ריאל סוסיאדד | 11 |
| 3 | ספרד סנטי קאסורלה | ויאריאל | 9 |
| 4 | ספרד רוברטו טורס | אוססונה | 8 |
| 4 | אורוגוואי לואיס סוארס | ברצלונה | 8 |
| 4 | צרפת כרים בנזמה | ריאל מדריד | 8 |
| 4 | ספרד פורטו | ריאל סוסיאדד | 8 |
| 8 | צ'ילה פביאן אוריאנה | אייבר | 7 |
| 8 | ספרד רודריגו מורנו | ולנסיה | 7 |
| 8 | ספרד חוסה קמפניה | לבאנטה | 7 |
| 8 | ארגנטינה אבר באנגה | סביליה | 7 |
| 8 | ספרד חסוס נבאס | סביליה | 7 |
| 8 | קרואטיה לוקה מודריץ' | ריאל מדריד | 7 |
סטטיסטיקה > פרס זאמורה

| # | שחקן | קבוצה | ספיגות | משחקים | ממוצע |
| --- | --- | --- | --- | --- | --- |
| 1 | בלגיה טיבו קורטואה | ריאל מדריד | 20 | 34 | 0.59 |
| 2 | סלובניה יאן אובלק | אתלטיקו מדריד | 27 | 38 | 0.71 |
| 3 | ספרד אונאי סימון | אתלטיק בילבאו | 29 | 33 | 0.88 |
| 4 | ספרד דויד סוריה | חטאפה | 37 | 38 | 0.97 |
| 4 | צ'כיה תומאש ואצליק | סביליה | 31 | 32 | 0.97 |
כדורגלנים מצטיינים

פרס הפיצ'יצ'י למלך השערים של העונה: 
 ליונל מסי (ארגנטינה ארגנטינה), ברצלונה, שכבש 25 שערים. זו היא זכייתו השביעית בפרס ובכך שבר את שיאו של תלמו סארה.
פרס ה"זאמורה" לשוער שספג הכי פחות שערים העונה: טיבו קורטואה (בלגיה בלגיה), ריאל מדריד, שספג 20 שערים. זו היא זכייתו השלישית בפרס לאחר שזכה בעבר פעמיים נוספות במדי אתלטיקו מדריד.
"פרס סארה" לכדורגלן ספרדי שכבש מספר מרבי של שערים במהלך העונה הוענק: ג'רארד מורנו (ספרד ספרד), ויאריאל, שכבש 18 שערים.
פרסי LFP הוענקו ל:
השחקן המצטיין: כרים בנזמה (צרפת צרפת)
השוער המצטיין: טיבו קורטואה (בלגיה בלגיה)
המאמן המצטיין: זינדין זידאן (צרפת צרפת) ויולן לופטגי (ספרד ספרד)
כדורגלנים מצטיינים > שחקן החודש

| חודש | שחקן | מועדון |
| --- | --- | --- |
| ספטמבר | נורווגיה מרטין אודגור | ריאל סוסיאדד |
| אוקטובר | קמרון קרל טוקו אקמבי | ויאריאל |
| נובמבר | ארגנטינה ליונל מסי | ברצלונה |
| דצמבר | אורוגוואי לואיס סוארס | ברצלונה |
| ינואר | בלגיה טיבו קורטואה | ריאל מדריד |
| פברואר | ארגנטינה ליונל מסי | ברצלונה |
| יוני | צרפת כרים בנזמה | ריאל מדריד |
חבורת הצמות

חבורת הצמות (באנגלית: Braid group) היא חבורה בעלת שימושים רבים בתחומים שונים של המתמטיקה, כמו טופולוגיה גאומטרית, גאומטריה אלגברית, הצפנה ועוד. זוהי חבורה אינסופית בעלת הצגה סופית שבמידה מסוימת מכלילה את החבורה הסימטרית הסופית.
הגדרה

לחבורת הצמות מספר הגדרות שקולות, בעלות אופי שוני, המעידות על יישומיה של החבורה בתחומים שונים.
הגדרה > הגדרה אלגברית

בהינתן מספר טבעי n גדול מ־1, חבורת הצמות מסדר  n היא החבורה בעלת ההצגה:
B_{n}=\left\langle \sigma _{1},...,\sigma _{n-1}|{\begin{matrix}\sigma _{i}\sigma _{j}=\sigma _{j}\sigma _{i},\quad \quad \quad \quad \quad |i-j|\geq 2\\\sigma _{i+1}\sigma _{i}\sigma _{i+1}=\sigma _{i}\sigma _{i+1}\sigma _{i},\quad 1\leq i\leq n-2\end{matrix}}\right\rangle .
להצגה זו קוראים הצגת ארטין, על שם המתמטיקאי אמיל ארטין שעסק בחבורה והגיע להצגה זו לראשונה. איברי החבורה מכונים צמות. יחסי החבורה נקראים יחסי קומוטטיביות ויחסי הצמות בהתאמה.
הגדרה > הגדרה גאומטרית

גאומטרית, חבורת הצמות ה־ n היא אוסף כל הצמות לאורך  n מסלולים (לא מעגליים), יחד עם פעולת הרכבת צמות.
למשל, במקרה  n=4:
להלן שתי צמות שונות:
\neq
ולעומת זאת, זו איננה צמה:
פעולת ההרכבה של צמות נעשית לדוגמה כך:
מורכב על  נותן את
מורכב על  נותן את
המינוח המדויק נתון במונחים של טופולוגיה אלגברית והומוטופיה, בדומה להגדרה של קשרים. שיקולים שונים מראים כי הצמות בהגדרתן הגאומטרית אכן מקיימות את היחסים כלעיל (עד כדי הומוטופיה). חקר הצמות באופן גאומטרי מכונה תורת הצמות.